[{"text_idx": "#000006", "text": "\u201cHeb ddatgelu gormod, mae\u2019r diwedd wastad yn newid bywyd un person yn y gynulleidfa,\u201d meddi Esyllt Sears am y sioe fydd hi\u2019n ei pherfformio yno"}, {"text_idx": "#000007", "text": "Mae gwerth blwyddyn a hanner o waith paratoi wedi mynd tuag at sioe\u2019r digrifwr Esyllt Sears ar gyfer Gw\u0302yl Ffrinj Caeredin."}, {"text_idx": "#000008", "text": "Eleni fydd y tro cyntaf iddi berfformio sioe ar ei phen ei hun yn yr w\u0302yl, a fydd yn cael ei chynnal rhwng Awst 5 a 29."}, {"text_idx": "#000009", "text": "Mae gw\u0302yl gelfyddydol fwya\u2019r byd yn dathlu ei phen-blwydd yn 75 oed eleni, a bydd Esyllt Sears yn perfformio ei sioe Absolutely Not yno."}, {"text_idx": "#000010", "text": "Perfformiodd hi yn yr w\u0302yl yn 2019 ar y cyd ag artist arall, Eleri Morgan, ond dyma\u2019r tro cyntaf iddi ymddangos yno ar ei phen ei hun a sgrifennu sioe sy\u2019n awr o hyd."}, {"text_idx": "#000011", "text": "\u201cDw i yn edrych ymlaen. Does yna ddim middle ground, dw i naill ai\u2019n panicio neu dw i\u2019n hollol llorweddol am y peth. Rydych chi wedi dal fi ar ddiwrnod da!\u201d meddai wrth golwg360."}, {"text_idx": "#000013", "text": "\u201cDyma fy sioe awr gyntaf i. Mae\u2019n deimlad eithaf daunting, mae e bron fel sgrifennu nofel, dim fy mod i wedi sgrifennu nofel ond fel dw i\u2019n dychmygu fe... ti\u2019n dechrau sgrifennu nofel a ti ddim yn siw\u0302r sut ti\u2019n mynd i ddod allan ohoni ond ti rhy ddwfn mewn i stopio ac mae\u2019n rhaid i ti gario ymlaen."}, {"text_idx": "#000015", "text": "\u2018Newid bywyd aelod o\u2019r gynulleidfa\u2019"}, {"text_idx": "#000017", "text": "\u201cFe wnes i ddechrau cyn y Nadolig, fe wnes i fy mhreview cyntaf i yng Ngw\u0302yl Gomedi Aberystwyth. Mae\u2019n siw\u0302r fy mod i wedi gwneud ryw ddeuddeg ers hynny, jyst achos ti ddim yn gwybod sut mae\u2019n gweithio heb berfformio fe o flaen pobol,\u201d meddai Esyllt Sears."}, {"text_idx": "#000022", "text": "\u201cHeb ddatgelu gormod, mae\u2019r diwedd wastad yn newid bywyd un person yn y gynulleidfa.\u201d"}, {"text_idx": "#000023", "text": "Mae\u2019r broses o berfformio yng Nghaeredin yn gallu bod yn \u201ceithaf overwhelming\u201c, meddai Esyllt Sears, ac mae\u2019n help gwneud sioe gyda rhywun arall y tro cyntaf."}, {"text_idx": "#000024", "text": "\u201cHyd yn oed y broses o gofrestru, a chael posteri, ac wedyn ti\u2019n gorfod mynd allan a handio flyers allan a thrio perswadio pobol i ddod i\u2019r sioe,\u201d meddai."}, {"text_idx": "#000025", "text": "\u201cYn ystod y dydd, mae cannoedd o bobol allan gyda flyers ac os ti ar ben dy hun alla\u2019i ddychmygu bod e\u2019n unig iawn a hefyd ti\u2019n perfformio am fis cyfan ac mae yna rai diwrnodau lle ti ddim am fod yn teimlo\u2019n gre\u0302t am dy sioe, efallai wneith neb droi fyny."}, {"text_idx": "#000026", "text": "\u201cOs oes unrhyw un eisiau perfformio yng Nghaeredin, fydden i yn argymell eu bod nhw\u2019n gwneud e\u2019r tro cyntaf gyda rhywun arall."}, {"text_idx": "#000027", "text": "\u201cMae hwn nawr, jyst fi yw e so mae e\u2019n bendant yn fwy daunting.\u201d"}, {"text_idx": "#000033", "text": "Galw am gefnogaeth estynedig i\u2019r Eisteddfod"}, {"text_idx": "#000034", "text": "Academydd o Aberystwyth yn curadu rhaglen gw\u0302yl sy\u2019n dathlu ffilmiau menywod"}, {"text_idx": "#000039", "text": "Mae angen cyfeiriad ebost dilys."}]